Jedno z najlepších antivírusových riešení v bezplatnej verzii
Ako každý rok, aj 2019 prináša najnovšie vydanie úspešného antivírusového programu Avast Free Antivirus 2019. Stavia na dobre známych základoch a používateľom prináša v bezplatnej verzii výborné bezpečnostné možnosti. Platená verzia je skôr pre veľké spoločnosti alebo napríklad pre novinárov zaoberajúcich sa vážnymi témami.
Prostredie programu je dobre známe z predošlých verzií a všetky funkcie sú od seba pekne oddelené. Základ tvorí ochrana pred vírusmi, malwarom, ransomwarom, spywarom, rootkitmi a phishingovými útokmi. Klasický Smart Scan ponúka okrem skenovania vírusov a malwaru aj detekciu neaktuálnych softvérov, add-onov, siete, sily hesiel aj nechránených citlivých dát. Behaviorálna analýza sa stará o real-time monitorovanie systému a dokáže odhaliť podozrivý softvér vrátane ransomwaru. S tým súvisí aj vírusová truhla, do ktorej takéto položky uzavrie.
Medzi ďalšie služby programu Avast Free Antivirus 2019 patria CyberCapture (izolácia neznámych súborov a následná analýza v cloude), Sken siete preverí domácu sieť a ukáže slabé miesta (slabé heslá, problémy s routerom, DNS hijack), Avast Passwords chráni heslá v počítači a umožňuje vytvorenie silných prihlasovacích údajov, Čistenie internetových prehliadačov odstraňuje nepotrebné doplnky, históriu a cache. Herný mód bol upravený a premenovaný na mód Nerušiť, ktorý blokuje rušivé vyskakovacie okná.
Podpora je jednou zo služieb, ktorú si Avast drží už niekoľko rokov na špičkovej úrovni. Pri problémoch s počítačom poskytuje program tutoriály, v ktorých sa krok za krokom používatelia dozvedia o spôsobe, ako postupovať ďalej. Nechýba ani telefonická linka dostupná 24/7.
Hlavné funkcie a vlastnosti:
- Ochrana pred vírusmi
- Skenovanie celého systému
- Sledovanie Wi-Fi siete
- Manažér hesiel
- Behaviorálny štít
- Čistenie webových prehliadačov
- Slovenčina
|Licencia:||Zadarmo|
|Autor:||AVAST Software s.r.o.|
|Potreba inštalácie:||áno|
|Domovská stránka:||https://www.avast.com/free-antivirus-download|
|Veľkosť súboru:||0,23 MB|
|Operačný systém:||Win 7, Win 10, Win 8, Win 8.1|
|Verzia:||19.8.4793|
|Počet stiahnutí:||177|
|Publikované:||22.4.2019|
|Poslední aktualizace:||30.9.2019|
|Zaradené v kategóriách:||Antispyware, Antivírusy, Ochrana počítačov, Správca hesiel, Zabezpečenie a ochrana PC|